ארווין יאלום

ארווין ד. יאלום (באנגלית: Irvin David Yalom; נולד ב-13 ביוני 1931) הוא סופר ופסיכיאטר יהודי אמריקאי, מחשובי הפסיכולוגים בתחום הפסיכותרפיה האקזיסטנציאלית. יאלום נולד ב-1931 בוושינגטון הבירה, ארצות הברית, להורים יהודים שהיגרו מרוסיה (במקור מפולין). למד פסיכיאטריה ועבד כמטפל. שימש בתפקיד פרופסור באוניברסיטת סטנפורד ועדיין מרצה לעיתים ברחבי ארצות הברית. כתב שורה ארוכה של ספרים בתחום הפסיכולוגיה שתורגמו לשפות רבות. ספרו הידוע והנמכר ביותר, "כשניטשה בכה", מתאר מפגשים דמיוניים בין הרופא ד"ר יוזף ברויר לבין הפילוסוף פרידריך ניטשה בווינה, 1882. ב-2007 הספר עובד לסרט בשם זהה. ספרו "להביט בשמש" (2009) עוסק בהתמודדות האדם עם המוות. כיום מתגורר יאלום בפאלו אלטו שבקליפורניה. יאלום היה נשוי למרילין עד למותה ב-2019. היא סייעה לו רבות בספריו. בנם, בן יאלום, מסייע אף הוא בכך. יאלום דוגל בשילוב משמעותי של גישת הטיפול האקזיסטנציאלית, בה מודגשות השאלות הקיומיות על אודות מהות האדם, משמעות חייו, והתמודדותו עם מותו. על פי גישת הפסיכותרפיה האקזיסטנציאלית מתמודד האדם עם ארבע חרדות מרכזיות שיכולות להיות מודעות או לא-מודעות: הפחד מהמוות. החשש מההכרה כי האדם חופשי לעצב את חייו. הרצון להיות מקושר לעולם ולא להיות מבודד ממנו. החיפוש אחר משמעות החיים. יאלום שם פחות דגש על אבחון בעזרת המדריך האבחוני DSM IV של האגודה הפסיכיאטרית האמריקאית, והדגיש יותר את הרעיון של "כאן ועכשיו" בטיפול פסיכולוגי ובחיים. הטיף כנגד שיטות הלימוד בפקולטות לפסיכולוגיה של טיפולים קצרי טווח, והמליץ על ראיונות ארוכים וטיפול שוטף בפציינטים. יאלום כתב 17 ספרים, מהם: כשניטשה בכה על הספה, הוצעת עם עובד, 1996 מתנת התרפיה כל יום יותר קרובים, הוצאת כנרת זמורה ביתן- הספר מתאר את התהליך הטיפולי מנקודת מבטו של המטפל ומנקודת מבטה של המטופלת. הוא משלב סיכומי פגישות אותם כתבו יאלום והמטופלת ג'יני אחרי המפגשים במהלך טיפול שנמשך ארבע שנים. תליין האהבה אמא ומשמעות החיים הריפוי של שופנהאואר טיפול קבוצתי תאוריה ומעשה, הוצאת מאגנס וכנרת זב"מ (2006) להביט בשמש, הוצאת דביר, 2009 (ביחד עם רוברט ברגר) אני מזמין משטרה, כנרת, 2011 פסיכותרפיה אקזיסטנציאלית, כנרת, 2011 בעיית שפינוזה, כנרת, 2012 - רומן היסטורי ופסיכולוגי על ברוך שפינוזה והשפעתו המורכבת על דמותו של אלפרד רוזנברג, האידאולוג הנאצי. מלבד העובדות ההיסטוריות ונופך העלילה, הרעיונות שמביע שפינוזה בספר מבוססים על מאמר תאולוגי מדיני, תורת המידות (אתיקה) והאיגרות שכתב. תיאור דמותו של רוזנברג מבוסס על נאומיו, כתיבתו האוטוביוגפית ודברי אחרים אודותיו כולנו בני חלוף וסיפורים אחרים של פסיכותרפיה, כנרת, זמורה־ביתן, 2016 להיעשות אני: זיכרונותיו של פסיכיאטר, כנרת, זמורה־ביתן, 2018 - אוטוביוגרפיה עניין של מוות וחיים, זמורה־ביתן,2021. נכתב על ידו בשיתוף עם רעייתו מרילין ב-2014 הוקרן בישראל הסרט התיעודי "הריפוי של יאלום". ויקטור פראנקל אתר האינטרנט הרשמי של ארווין יאלום (באנגלית) ארווין יאלום, ברשת החברתית פייסבוק ארווין ד. יאלום (1931-), דף שער בספרייה הלאומית עמיר פלג, כשניטשה הלך לעשות שופינג, באתר nrg‏, 29 בספטמבר 2004 אירי ריקין, "להביט בשמש" מפתה את קוראיו, באתר nrg‏, 25 במאי 2009 לילך וולך‏, יאלום לנצח: ריאיון עם ארווין יאלום על ספרו "מתנת התרפיה", באתר וואלה, 11 ביוני 2010 עמיה ליבליך, היאלום שבכתר, באתר הארץ, 9 באוקטובר 2012 אירי ריקין, "בעיית שפינוזה": שפינוזה על הספה, באתר הארץ, 10 באוקטובר 2012 שירה ברק, ‏גדול הפסיכותרפיסטים ארווין יאלום מדבר על משמעות החיים, באתר גלובס, 12 באפריל 2014 שיר זיו, בטיפול עם ארווין יאלום, באתר ישראל היום, 14 בינואר 2015 רונה קופרבוים, החדש של ארווין יאלום: מתחיל גבוה וממשיך בירידה, באתר ynet, 23 בספטמבר 2016 אירי ריקין, ועיניתם את נפשותיכם: ארווין יאלום עושה חשבון נפש, באתר ynet, 11 באוקטובר 2016 חיים ויינברג, רובי פרידמן, קטעים נבחרים מתוך ריאיון עם ארווין יאלום על טיפול קבוצתי, יום עיון של קהילת קבוצות, 17.7.2007, אוניברסיטת חיפה פסטיבל הקולנוע היהודי 2014: הריפוי של יאלום הטריילר - Yalom’s Cure Trailer שני ליטמן, בגיל 90, אחרי לכתה של אשתו, ארווין יאלום מבין שהוא בעצם לא הבין דבר על המוות, באתר הארץ, 1 ביולי 2021 ישי קיצ'לס, פסטיבל קולנוע יהודי בירושלים | ישראל היום, באתר ישראל היום, 15 בדצמבר 2014